Α.Γ.Σ. Άρτεμις Κορυδαλλού

Ο Αθλητικός Γυμναστικός Σύλλογος «Άρτεμις Κορυδαλλού» είναι ελληνικό αθλητικό σωματείο που δραστηριοποιείται στην πόλη του Κορυδαλλού, όπου βρίσκεται η έδρα του, το 2ο Κλειστό Γυμναστήριο Κορυδαλλού. Επίσημο έτος ίδρυσής του είναι το 1970 και χρώματα του το μπλε και το λευκό. 

Ο σύλλογος δραστηριοποιείται στο άθλημα της πετοσφαίρισης και διατηρεί τμήμα πετοσφαίρισης γυναικών για αθλήτριες όλων των ηλικιών. Μέχρι και το 1978 διέθετε τμήμα κολύμβησης, το οποίο έκτοτε λειτουργεί ως ανεξάρτητο σωματείο με την ονονασία Ν.Γ.Σ.  Άρτεμις '78 και έδρα το Δημοτικό Αθλητικό Κέντρο Νίκαιας «Πλάτων».

 Τμήμα πετοσφαίρισης γυναικών 

 Ιστορικό 
Ο σύλλογος αποτελεί την πρώτη ομάδα γυναικείας πετοσφαίρισης που ιδρύθηκε στο νομό Πειραιά και τη Δυτική Αττική. Ιδρυτής της και πρώτος προπονητής της για 25 συνεχή χρόνια ήταν ο Στάθης Σαραντέας.Ιστορικό , επίσημος ιστότοπος του συλλόγου.

Η Άρτεμις Κορυδαλλού για πολλά χρόνια αγωνιζόταν σε υψηλό επίπεδο στις Εθνικές Κατηγορίες της γυναικείας πετοσφαίρισης με πολλές αθλήτριές της να πλαισιώνουν τις Εθνικές Ομάδες Κορασίδων, Νεανίδων και Γυναικών.

Μέχρι περίπου τα μέσα της δεκαετίας του 2000, ο σύλλογος αγωνιζόταν στην A' Κατηγορία Γυναικών της Ε.Σ.ΠΕ.Δ.Α. όταν την αγωνιστική περίοδο 2007-08 κατέκτησε το Πρωτάθλημα της Κατηγορίας, κερδίζοντας παράλληλα την άνοδο στην Α2 Εθνική κατηγορία Γυναικών. 

Κατά την αγωνιστική περίοδο 2009-10 ολοκλήρωσε τις αγωνιστικές του υποχρεώσεις στην 3η θέση της βαθμολογικής κατάταξης της Α2 Εθνικής, λαμβάνοντας μέρος στα πλέι-οφ. Την επόμενη περίοδο, 2010-11, ο σύλλογος κατέλαβε την 1η θέση του βαθμολογικού πίνακα του 1ου Ομίλου της Α2 Εθνικής, κερδίζοντας την επιστροφή του στην κορυφαία κατηγορία της ελληνικής γυναικείας πετοσφαίρισης.«Τελική βαθμολογία 2010-2011 1ου Ομίλου» , άρθρο στον επίσημο ιστότοπο της Ε.Ο.ΠΕ., 2 Απριλίου 2011.

Στη συνέχεια, ο σύλλογος γνώρισε δύο συνεχόμενους  υποβιβασμούς.Την περίοδο 2011-12 υποβιβάστηκε από την Α1 Εθνική και την επόμενη περίοδο, 2012-13, υποβιβάστηκε από την Α2 Εθνική αντίστοιχα, επιστρέφοντας στις κατηγορίες της Ε.Σ.ΠΕ.Δ.Α.

 Γήπεδο 

Έδρα του συλλόγου αποτελούσε μέχρι το 2013 το Κλειστό Γυμναστήριο Κορυδαλλού «Θεώδορος Πούτος»«Άρτεμις Κορυδαλλού» , παρουσίαση του συλλόγου στον επίσημο ιστότοπο της Ε.Ο.ΠΕ. για το 2011-12. και έκτοτε, έδρα του αποτελεί το 2ο Κλειστό Γυμναστήριο Κορυδαλλού, χωρητικότητας 400 θέσεων Νέο γήπεδο 400 θέσεων στον Κορυδαλλό.

 Τμήματα υποδομής 
Κατά την αγωνιστική περίοδο 1988–89 το τμήμα Νεανίδων της Αρτέμιδος Κορυδαλλού κατέκτησε το Πρωτάθλημα Ελλάδος.«Ο Ηρακλής Κηφισιάς πρωταθλητής Νεανίδων» , άρθρο στον επίσημο ιστότοπο της Ε.Ο.ΠΕ., 20 Μαρτίου 2011.

 Παραπομπές 

 Εξωτερικοί σύνδεσμοι 
 Α.Γ.Σ. Άρτεμις Κορυδαλλού, επίσημος ιστότοπος του τμήματος πετοσφαίρισης.
 Κλειστό Κορυδαλλού, πληροφορίες στον ιστότοπο Stadia.gr

Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1970
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Δ.Α.
Κατηγορία:Δήμος Κορυδαλλού